Radio Grenland

Radio Grenland er en norsk lokalradio med dekningsområde i Grenland, Larvik, Kragerø og Ulefoss. De sender på DAB i Telemark og Vestfold og FM 104,4, 105,8, 106,4 og 107,4. Radio Grenland eies av Jærradiogruppen, og sender fra studioer på Bratsberg brygge i Porsgrunn. Radio Grenland markerte 25-års jubileum i 2010.

Stasjonen har 6 ansatte og en av norges mest populære lokalradiokanaler målt i sitt nedslagsfelt. Målgruppen er mennesker i alderen 20-45 år.

Radio Grenland er en kommersiell radiokanal som lever av reklameinntekter, men har også inntekter fra radiobingo.

Kanalen sender lokale nyheter, intervjuer og reportasjer fra dekningsområdet, og spiller hovedsakelig popmusikk.

Kanalen har konsesjon for sendinger på FM til 31.12.2026 og DAB til 31.12.2031

Referanser

Eksterne lenker
 Radio Grenland

Grenland, Radio
Radiokanaler etablert i 1985